CELEX: 52009PC0456
Language: da
Date: 2009-09-02
Title: Forslag til Europa-Parlamentets og Rådets beslutning om ændring af beslutning nr. 573/2007/EF om oprettelse af Den Europæiske Flygtningefond for perioden 2008-2013 som en del af det generelle program om solidaritet og forvaltning af migrationsstrømme og om ophævelse af rådets beslutning 2004/904/EF {KOM(2009) 447 endelig} {SEK(2009) 1127} {SEK(2009) 1128}

Vigtig juridisk meddelelse

|

52009PC0456

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 2.9.2009KOM(2009) 456 endelig2009/0127 (COD)Forslag tilEUROPA-PARLAMENTETS OG RÅDETS BESLUTNINGom ændring af beslutning nr. 573/2007/EF om oprettelse af Den Europæiske Flygtningefond for perioden 2008-2013 som en del af det generelle program om solidaritet og forvaltning af migrationsstrømme og om ophævelse af Rådets beslutning 2004/904/EF{KOM(2009) 447 endelig}{SEK(2009) 1127}{SEK(2009) 1128}BEGRUNDELSEKommissionen vedtager sammen med dette forslag en meddelelse om et fælles EU-genbosættelsesprogram (KOM(2009)). Meddelelsen forklarer baggrund, formål, kontekst og virkemåde for det fælles EU-genbosættelsesprogram. Denne begrundelse bør derfor sammenholdes med ovennævnte meddelelse. For at undgå unødvendige overlapninger henvises der herefter til meddelelsen.1. BAGGRUND FOR FORSLAGET-  Begrundelse og formålFormålet med dette forslag er at ændre beslutningen om oprettelse af Den Europæiske Flygtningefond i lyset af oprettelsen af det fælles EU-genbosættelsesprogram. Hvad angår formålet med forslaget, henvises der til meddelelsen om oprettelse af et fælles EU-genbosættelsesprogram (KOM(2009)).-  Generel baggrund: nye udfordringer for asylpolitikken og oprettelse af et fælles EU-genbosættelsesprogramDen Europæiske Flygtningefond (EFF) blev oprettet ved Europa-Parlamentets og Rådets beslutning nr. 573/2007/EF af 23. maj 2007 om oprettelse af Den Europæiske Flygtningefond for perioden 2008-2013 som en del af det generelle program om solidaritet og forvaltning af migrationsstrømme og om ophævelse af Rådets beslutning 2004/904/EF[1], på grundlag af artikel 63, stk. 1, nr. 2, litra b), i traktaten om oprettelse af Det Europæiske Fællesskab.Dette forslag til Europa-Parlamentets og Rådets beslutning om ændring af beslutningen om oprettelse af Den Europæiske Flygtningefond for perioden 2008-2013 og Kommissionens meddelelse til Rådet og Europa-Parlamentet om oprettelse af et fælles EU-genbosættelsesprogram er et led i Den Europæiske Unions bestræbelser på at oprette et fælles genbosættelsesprogram. Det er et svar på Rådets anmodning om at fremlægge et forslag om oprettelse af et fælles EU-genbosættelsesprogram.Hvad angår baggrunden, den seneste udvikling og manglerne ved det nuværende system, henvises der til meddelelsen om oprettelse af et fælles EU-genbosættelsesprogram.-  Gældende bestemmelser på områdetFormålet med dette forslag er at ændre beslutningen om oprettelse af Den Europæiske Flygtningefond i lyset af oprettelsen af det fælles EU-genbosættelsesprogram. Den eksisterende beslutning om EFF III indeholder flere bestemmelser om genbosættelse.-  Overensstemmelse med andre politikkerDette forslag er helt i overensstemmelse med de asylpolitiske målsætninger, EU har fastsat i de seneste år. I meddelelsen om regionale beskyttelsesprogrammer, der blev vedtaget af Kommissionen i september 2005, blev det understreget, at genbosættelse burde være et centralt led i bistanden til tredjelande, og at Kommissionen ville undersøge, om det var hensigtsmæssigt at fremsætte et forslag til en mere struktureret tilgang til genbosættelse. I den strategiske plan på asylområdet, der blev vedtaget den 17. juni 2008, konkluderede Kommissionen, at genbosættelse burde udvikles yderligere og blive et effektivt beskyttelsesinstrument, som EU kunne bruge for at opfylde behovene for beskyttelse hos flygtninge i tredjelande og vise solidaritet med tredjelande, der er første asyllande. Den 24. juli 2008 vedtog Rådet konklusioner, der udtrykker tilfredshed med Kommissionens fremlæggelse af en strategisk plan på asylområdet og den planlagte fremlæggelse af et forslag om udvikling af et fælles EU-genbosættelsesprogram, som medlemsstaterne kan deltage i på frivillig basis. Den 16. oktober 2008 vedtog Det Europæiske Råd den europæiske pagt om indvandring og asyl. Blandt de nye initiativer, der nævnes i pagten, er indførelsen af det fælles europæiske asylsystem, en styrkelse af samarbejdet med UNHCR for at sikre en bedre beskyttelse af personer uden for Den Europæiske Unions område, der anmoder om beskyttelse, navnlig ved "på frivilligt grundlag at tage yderligere skridt hen imod genbosættelse på EU's område af personer, der står under UNHCR's beskyttelse …".2. RESULTATET AF HØRINGERNE AF DE BERØRTE PARTER OG AF KONSEKVENSANALYSENEfter en bred høring af alle relevante aktører om asylpolitik, der blev iværksat i juni 2007 med offentliggørelsen af grønbogen om det fremtidige fælles europæiske asylsystem[2], der viste en bred opbakning til at lade genbosættelse spille en central rolle i den eksterne dimension af EU's asylpolitik, blev det konkluderet i den strategiske plan på asylområdet[3], at genbosættelse bør udvikles yderligere og blive et effektivt beskyttelsesinstrument for EU.Kommissionen har hørt alle medlemsstaterne og andre aktører (UNHCR, IOM, ECRE, ngo'er) om dette specifikke forslag. Høringerne fandt sted gennem et spørgeskema, der blev udsendt til alle medlemsstaterne, der blev afholdt et særligt møde med en gruppe aktører i december 2008, udvalget for indvandring og asyl holdt møde i marts 2009 og UNHCR, IOM og ECRE indgav skriftlige indlæg.Der blev gennemført en konsekvensanalyse af forslaget, hvor tre forskellige alternativer og to delalternativer blev analyseret samt følgerne af disse alternativer med hensyn til opfyldelse af målene, virkningerne og den politiske gennemførlighed og proportionalitet. Konsekvensanalysen indeholder en detaljeret liste over de hørte parter.3. FORSLAGETS RETLIGE ASPEKTER-  Resumé af de foreslåede foranstaltningerFormålet med de foreslåede foranstaltninger er at ændre beslutningen om oprettelse af Den Europæiske Flygtningefond for perioden 2008-2013 for at sikre yderligere finansiel støtte til genbosættelse af de personkategorier, der årligt udpeges som EU's fælles genbosættelsesprioriteringer for det kommende år ved en beslutning, Kommissionen træffer. Fastsættelsen af disse prioriteringer vil ske på basis af en vejledende prognose for behovet for genbosættelse, som UNHCR vil fremlægge hvert forår (medio marts) og i tæt samarbejde med medlemsstaternes eksperter på området, UNHCR og andre aktører. I den henseende vil der blive afholdt et årligt møde, hvor disse eksperter deltager. På grundlag af resultaterne af mødet vil Kommissionen udarbejde et forslag til beslutning om fastsættelse af EU's fælles prioriteringer for genbosættelse og fremlægge det til høring i forvaltningskomitéen for det generelle program om "Solidaritet og forvaltning af migrationsstrømme", som EFF III henhører under. Senest tyve kalenderdage efter vedtagelsen af Kommissionens beslutning om EU's fælles prioriteringer for genbosættelse vil medlemsstaterne fremlægge et skøn over det antal personer, de vil genbosætte i løbet af det følgende kalenderår ifølge disse fælles årlige prioriteringer. På basis af disse skøn modtager medlemsstaterne en yderligere finansiel bistand på 4 000 EUR for hver genbosat person. Genbosættelse af de specifikke personkategorier ifølge EU's fælles årlige prioriteringer skal gennemføres efter anmodning fra UNHCR.-  RetsgrundlagForslaget er baseret på artikel 63, stk. 1, nr. 2, litra b), i traktaten om oprettelse af Det Europæiske Fællesskab, som er retsgrundlaget for den ændrede retsakt.-  Subsidiaritetsprincippet og proportionalitetsprincippetEU’s engagement på dette område tager udgangspunkt i behovet for solidaritet mellem medlemsstaterne for at klare en udfordring, som de enkelte lande ikke kan takle effektivt på egen hånd i et EU uden indre grænser. Det har fået EU til at vedtage lovgivning på asylområdet på basis af specifikke retsgrundlag i traktaten.Behovet for handling i forhold til det fælles europæiske asylsystem er allerede blevet vurderet i nylige konsekvensanalyser, navnlig i konsekvensanalysen for den strategiske plan på asylområdet, som pegede specifikt på behovet for at udvikle et fælles genbosættelsesprogram for EU. Det Europæiske Råd og Europa-Parlamentet har flere gange opfordret til at udvikle det fælles europæiske asylsystem, herunder den eksterne dimension. EU-institutionerne, som er indstillet på at forbedre gennemførelsen af EU-reglerne på asylområdet, gav klart udtryk for, at en styrkelse af det praktiske samarbejde mellem medlemsstaterne og en styrkelse af den eksterne dimension er nøgleprioriteringer.De mål, der skal nås – øget strategisk brug af genbosættelse, udvikling af den eksterne dimension af asylpolitikken – kræver et initiativ på EU-niveau. De andre generelle mål kræver også handling på EU-niveau. Indførelsen af et fælles EU-genbosættelsesprogram vil bidrage til at sikre, at flere EU-medlemsstater deltager i genbosættelse og til mere solidaritet med tredjelande, hvad angår modtagelse af flygtninge.Forslagets proportionalitet er blevet vurderet i konsekvensanalysen. Det er blevet undersøgt, hvor vidtgående EU-foranstaltningerne bør være, og om de står i et rimeligt forhold til de mål, der skal nås. Forslaget bidrager til opfyldelse af målene på proportional vis.4. BUDGETMÆSSIGE VIRKNINGERForslaget er i overensstemmelse med bevillinger og programmering for det generelle program om solidaritet og forvaltning af migrationsstrømme indtil 2013. Endvidere ændrer dette forslag om ændring af EFF-beslutningen ikke de generelle mål for EFF og den finansielle programmering indtil 2013 som nævnt i forslaget af 18. februar 2009 om ændring af EFF-beslutningen med henblik på oprettelsen af det europæiske asylstøttekontor[4].Forslaget giver kun anledning til meget begrænsede yderligere omkostninger, hvad angår administrative omkostninger (se bilag).5. NÆRMERE BESKRIVELSE AF FORSLAGETArtikel 13, stk. 4 og 5Det fremgår af artikel 13, stk. 4 og 5, at medlemsstaterne som yderligere finansiel bistand i et givet kalenderår vil modtage et fast beløb på 4 000 EUR for hver genbosat flygtning, der falder ind under en af de specifikke kategorier, der årligt defineres som EU’s årlige prioriteringer ved beslutning fra Kommissionen. Medlemsstaterne vil kun modtage dette faste beløb pr. flygtning én gang, hvis den pågældende flygtning falder ind under mere end en af de specifikke kategorier. Disse årlige prioriteringer kan vedrøre geografiske regioner, nationaliteter eller specifikke kategorier af flygtninge, som skal genbosættes.Artikel 13, stk. 6Artikel 13, stk. 6, stipulerer, at disse fælles årlige EU-prioriteringer vil blive fastsat årligt ved en beslutning, som Kommissionen vedtager efter høring af forvaltningskomitéen for det generelle program om solidaritet og forvaltning af migrationsstrømme.Artikel 13, stk. 7Stk. 7 fastsætter en ny frist for medlemsstaterne, inden for hvilken de skal forelægge Kommissionen et skøn ("overslag") over, hvor mange personer de planlægger at genbosætte i løbet af det følgende kalenderår ifølge de fælles årlige EU-prioriteringer.Artikel 13, stk. 8Artikel 13, stk. 8, foreskriver, at resultaterne og virkningen af det finansielle incitament til genbosættelse ifølge de fælles årlige EU-prioriteringer skal indgå i midtvejsevalueringen og den endelige evalueringsrapport om medlemsstaternes og Kommissionens gennemførelse af EFF.Artikel 20, stk. 2, 3 og 5, tredje afsnitDisse stykker vedrører indførelsen af tidsfrister for fremlæggelse af de overslag, der er nødvendige for at beregne de årlige tildelinger til medlemsstaterne, fristen for medlemsstaternes indsendelse af årlige programmer til Kommissionen og fristen for Kommissionens vedtagelse af finansieringsbeslutninger. Sammenlignet med de frister, der fremgår af det nuværende retsgrundlag, udsættes de nye frister på grund af den nye procedure for vedtagelse af de fælles årlige EU-prioriteringer for genbosættelse, som går forud for beregningen af de årlige tildelinger til medlemsstaterne.Artikel 35, stk. 5Dette stykke omhandler de regler for støtteberettigelse, som vil finde anvendelse for det faste beløb på 4 000 EUR pr. faktisk genbosat person ifølge de fælles årlige EU-prioriteringer for genbosættelse. Det faste beløb udbetales som et engangsbeløb på 4 000 EUR pr. faktisk genbosat person i det pågældende kalenderår.2009/0127 (COD)Forslag tilEUROPA-PARLAMENTETS OG RÅDETS BESLUTNINGom ændring af beslutning nr. 573/2007/EF om oprettelse af Den Europæiske Flygtningefond for perioden 2008-2013 som en del af det generelle program om solidaritet og forvaltning af migrationsstrømme og om ophævelse af Rådets beslutning 2004/904/EFEUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 63, stk. 1, nr. 2), litra b),under henvisning til forslag fra Kommissionen,under henvisning til udtalelse fra Det Europæiske Økonomiske og Sociale Udvalg[5],under henvisning til udtalelse fra Regionsudvalget[6],efter proceduren i traktatens artikel 251[7], ogud fra følgende betragtninger:(1) Da der oprettes et fælles EU-genbosættelsesprogram, der skal gøre EU’s genbosættelsesindsats mere effektiv ved at yde beskyttelse til flygtninge og øge den strategiske virkning af genbosættelse ved i højere grad at rette indsatsen mod de personer, der har mest behov for genbosættelse, bør der regelmæssigt fastsættes fælles prioriteringer for genbosættelse på EU-niveau.(2) Det er derfor hensigtsmæssigt, at Kommissionen fastsætter fælles årlige EU-prioriteringer for specifikke geografiske regioner og nationaliteter og specifikke kategorier af flygtninge, der skal genbosættes.(3) I betragtning af de genbosættelsesbehov, der fastsættes i Kommissionens beslutning om fælles årlige EU-prioriteringer for genbosættelse, er det også nødvendigt at yde yderligere finansiel støtte til genbosættelse af personer for så vidt angår specifikke geografiske regioner og nationaliteter og specifikke kategorier af flygtninge, der skal genbosættes, når genbosættelse betragtes som den mest hensigtsmæssige løsning på deres særlige behov.(4) I den forbindelse er det hensigtsmæssigt at indføre tidsfrister for fremlæggelse af de oplysninger, der er nødvendige for at beregne de årlige tildelinger til medlemsstaterne, fristen for medlemsstaternes indsendelse af årlige programmer og fristen for Kommissionens vedtagelse af finansieringsbeslutninger.(5) Det er også nødvendigt at fastsætte reglerne for støtteberettigelse, hvad angår yderligere finansiel støtte til genbosættelse -VEDTAGET FØLGENDE BESLUTNING:Artikel 1I Europa-Parlamentets og Rådets beslutning nr. 573/2007/EF foretages følgende ændringer:1. Artikel 13, stk. 3, bliver artikel 13, stk. 4, og affattes således:"Medlemsstaterne modtager et fast beløb på 4 000 EUR for hver genbosat person, som falder ind under en af de kategorier, der fastsættes i de fælles årlige EU-prioriteringer, jf. artikel 13, stk. 6, for så vidt angår geografiske regioner og nationaliteter samt specifikke kategorier af flygtninge, der skal genbosættes."2. Artikel 13, stk. 4, bliver artikel 13, stk. 5, og affattes således:"Når en medlemsstat genbosætter en person, som falder ind under mere end en af de kategorier, der er nævnt i de fælles årlige EU-prioriteringer for genbosættelse, jf. artikel 13, stk. 6, modtager den kun én gang et fast beløb for denne person."3. Artikel 13, stk. 5, bliver artikel 13, stk. 3.4. Artikel 13, stk. 6, affattes således:"Kommissionen fastlægger de fælles årlige EU-prioriteringer for genbosættelse i overensstemmelse med proceduren i artikel 52, stk. 2."5. I artikel 13 indsættes et nyt stk. 7, der affattes således:"Senest tyve kalenderdage efter meddelelsen af Kommissionens beslutning om fastsættelse af de fælles årlige EU-prioriteringer for genbosættelse i overensstemmelse med artikel 13, stk. 6, forelægger medlemsstaterne Kommissionen et skøn over, hvor mange personer de vil genbosætte i henhold til disse fælles årlige EU-prioriteringer i løbet af det følgende kalenderår. Kommissionen meddeler det i artikel 52 omhandlede udvalg disse oplysninger."6. I artikel 13 indsættes et nyt stk. 8, der affattes således:"Resultaterne og virkningen af det finansielle incitament til genbosættelse ifølge de fælles årlige EU-prioriteringer beskrives af medlemsstaterne i den rapport, der er nævnt i artikel 50, stk. 2, og af Kommissionen i den rapport, der er nævnt i artikel 50, stk. 3.7. Artikel 20, stk. 2, affattes således:"Kommissionen forelægger senest den 1. september hvert år medlemsstaterne et skøn over de beløb, de vil få tildelt det følgende kalenderår inden for rammerne af de samlede bevillinger, der afsættes under den årlige budgetprocedure, beregnet efter reglerne i artikel 13."8. Artikel 20, stk. 3, affattes således:"Medlemsstaterne forelægger senest den 1. december hvert år Kommissionen et udkast til det årlige program for det følgende år, som er udarbejdet i overensstemmelse med det flerårige program, og som omfatter følgende elementer:a) de generelle regler for udvælgelse af de projekter, der skal finansieres under det årlige programb) en beskrivelse af de foranstaltninger, der skal støttes under det årlige programc) den foreslåede finansielle fordeling af fondens bidrag til de forskellige foranstaltninger under programmet samt en angivelse af det beløb, der anmodes om til teknisk bistand, jf. artikel 16, med henblik på gennemførelsen af det årlige program."9. Artikel 20, stk. 5, tredje afsnit, affattes således:"Kommissionen træffer senest den 1. april det pågældende år beslutning om finansiering og godkender dermed det årlige program. I beslutningen anføres det beløb, som den pågældende medlemsstat får tildelt, samt den periode, hvori udgifterne er støtteberettigede."10. I artikel 35 indsættes et nyt stk. 5, der affattes således:"Det faste beløb på 4 000 EUR, der tildeles medlemsstaterne for hver genbosat person, udbetales som et engangsbeløb for hver faktisk genbosat person."ArtikelDenne beslutning træder i kraft på dagen efter offentliggørelsen i Den Europæiske Unions Tidende.ArtikelDenne beslutning er rettet til medlemsstaterne i overensstemmelse med traktaten om oprettelse af Det Europæiske Fællesskab.Udfærdiget i Bruxelles, den […]På Europa-Parlamentets vegne På Rådets vegneBILAG Yderligere omkostninger til administrative udgifter som følge af dette forslag i mio. EUR (3 decimaler) |2010 | 2011 | 2012 | 2013 | I ALT |18 01 02 11 01 – Missioner | 0,009 | 0,009 | 0,010 | 0,010 | 0,038 |18 01 02 11 02 – Møder og konferencer |18 01 02 11 03 – Udvalg | 0,030 | 0,030 | 0,030 | 0,030 | 0,120 |18 01 02 11 04 – Undersøgelser og høringer |18 01 02 11 05 - Informationssystemer |2. Andre forvaltningsudgifter i alt (18 01 02 11) | 0,039 | 0,039 | 0,040 | 0,040 | 0,158 |[1] EUT L 144 af 6.6.2007, s. 1-21.[2] Grønbog om det fremtidige fælles europæiske asylsystem, KOM(2007) 301.[3] Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget: Strategisk plan på asylområdet - En integreret tilgang til beskyttelse i EU, KOM(2008) 360 endelig.[4] KOM(2009) 67 endelig.[5] EUT C […] af […], s. […].[6] EUT C […] af […], s. […].[7] EUT C […] af […], s. […].